Source: https://www.global-regulation.com/law/moldova/5967632/cu-privire-la-probaiune%252a.html
Timestamp: 2019-08-23 06:57:22+00:00
Document Index: 28991290

Matched Legal Cases: ['Articolul 21', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11', 'Articolul 12', 'Articolul 13', 'Articolul 14', 'Articolul 15', 'Articolul 151', 'Articolul 16', 'Articolul 17', 'Articolul 18', 'Articolul 19', 'Articolul 20', 'Articolul 21', 'Articolul 241', 'Articolul 25']

cu privire la probaţiune* (Moldova)
cu privire la probaţiune*
* Republicată în temeiul art.VI, alin.(2) al Legii nr.138 din 03.12.2015 – Monitorul Oficial al Republicii Moldova, 2015, nr. 361-369, art. 675.
LP108-XVIII din 17.12.09, MO193-196/29.12.09, art.609; în vigoare 01.01.10
LP138 din 03.12.15, MO361-369/31.12.15, art.675.
Prezenta lege reglementează organizarea şi funcţionarea organelor de probaţiune, stabileşte competenţa acestora în scopul prevenirii recidivei de infracţiune, reglementează asistenţa şi consilierea în vederea reintegrării în comunitate a subiecţilor probaţiunii.
probaţiune – evaluare psihosocială, control al persoanelor aflate în conflict cu legea penală şi resocializarea lor, adaptarea persoanelor liberate din locurile de detenţie, pentru preîntîmpinarea săvîrşirii de noi infracţiuni;
probaţiune presentinţială – evaluare psihosocială a personalităţii bănuitului, învinuitului, inculpatului;
probaţiune sentinţială în comunitate – totalitate de activităţi orientate spre resocializarea persoanelor liberate de pedeapsa penală a privaţiunii de libertate, spre controlul comportamentului şi al respectării obligaţiilor acestora;
probaţiune penitenciară – totalitate de activităţi socioeducative desfăşurate în penitenciar şi de activităţi de pregătire pentru liberarea persoanelor din locurile de detenţie;
probaţiune postpenitenciară – acordare de asistenţă persoanelor liberate din locurile de detenţie în scopul reintegrării lor în societate;
dosar personal – document confidenţial de acumulare a tuturor materialelor legate de persoana în a cărei privinţă se desfăşoară activităţi de probaţiune;
bază de date – informaţie totală despre persoana în a cărei privinţă se desfăşoară activităţi de probaţiune;
consiliu consultativ al probaţiunii – organ consultativ pentru optimizarea conlucrării tuturor organelor în realizarea politicii în sfera probaţiunii;
consilier de probaţiune – persoană care desfăşoară nemijlocit activitate de probaţiune;
asistenţă şi consiliere – totalitate a măsurilor de reintegrare în societate a subiecţilor probaţiunii.
Articolul 21. Principiile probaţiunii
(4) Modul, condiţiile şi procedura de monitorizare electronică sînt reglementate în Codul de executare, precum și în regulamentul aprobat de Guvern.
Articolul 3. Subiecţii probaţiunii
Articolul 4. Drepturile şi obligaţiile subiecţilor probaţiunii
(3) În cazul în care persoanele eliberate din locurile de detenţie solicită susținere în adaptarea socială, consilierul de probaţiune va încheia un acord în scris cu acestea. Modelul acordului se stabileşte de către ministrul justiţiei.
Articolul 5. Principalele direcţii ale activităţii de probaţiune
Principalele direcţii ale activităţii de probaţiune sînt:
a) reflectarea tabloului psihosocial al persoanei aflate în conflict cu legea penală;
b) formularea de propuneri, pentru instanţa de judecată, referitor la principalele activităţi care trebuie desfăşurate cu persoana aflată în conflict cu legea penală în vederea facilitării procesului de soluţionare a problemelor psihosociale;
c) oferirea de informaţii referitor la persoana aflată în conflict cu legea penală, la familia ei şi la mediul social din care provine;
d) asigurarea cooperării persoanei aflate în conflict cu legea penală şi conformării ei la condiţiile care i s-au stabilit prin hotărîre judecătorească;
e) consilierea şi asistenţa subiectului probaţiunii în soluționarea problemelor personale care au condus la săvîrşirea infracţiunii;
g) supravegherea subiecţilor probaţiunii;
h) coordonarea programelor sociale şi a celor terapeu-tice pentru minori.
Articolul 6. Tipurile de probaţiuni
Probaţiunile sînt de următoarele tipuri:
a) probaţiune presentinţială;
b) probaţiune sentinţială în comunitate;
c) probaţiune penitenciară;
d) probaţiune postpenitenciară;
e) probaţiune juvenilă.
Articolul 7. Dosarul personal de probaţiune
(1) Subiecţilor probaţiunii li se întocmeşte dosar personal. Dosarul personal de probaţiune conţine informaţii şi date cu caracter personal despre subiectul probaţiunii şi despre modul de desfăşurare a activităţii de probaţiune.
(4) Pentru încălcarea prevederilor alin. (2), persoanele respective răspund în condiţiile legii.
Articolul 8. Probaţiunea presentinţială
(1) În cadrul probaţiunii presentinţiale, în privinţa bănuitului, învinuitului, inculpatului care a împlinit vîrsta de răspundere penală se întocmeşte referat presentinţial de evaluare psihosocială a personalităţii.
(2) Referatul presentinţial de evaluare psihosocială a personalităţii se întocmeşte la demersul organului de urmărire penală, al procurorului sau al instanţei de judecată.
(3) În privinţa unui minor, referatul presentinţial de evaluare psihosocială a personalităţii se întocmeşte în mod obligatoriu, conform legislaţiei.
(4) În probaţiunea presentinţială se acordă asistenţă şi consiliere subiectului probaţiunii.
Articolul 9. Referatul presentinţial de evaluare
psihosocială a personalităţii bănuitului,
a învinuitului sau a inculpatului
(1) Referatul presentinţial de evaluare psihosocială a personalităţii este un document scris, cu caracter consultativ şi de orientare, avînd rolul de a oferi organului de urmărire penală, procurorului, instanţei de judecată date despre persoana bănuitului, a învinuitului sau a inculpatului, despre nivelul de instruire şcolară, despre comportamentul, mediul familial, cercul de prieteni şi despre factorii care influenţează sau pot influenţa conduita lui generală.
(2) La întocmirea referatului presentinţial de evaluare psihosocială a personalităţii se contactează membrii familiei, prietenii, colegii, alte surse de informaţie, cum ar fi psihologi, cadre didactice, asistenţi sociali, medici, alţi specialişti, precum şi persoanele care pot contribui realmente la reflectarea tabloului psihosocial al personalităţii bănuitului, a învinuitului sau a inculpatului.
(3) Modul de întocmire a referatelor presentinţiale de evaluare a personalităţii este stabilit de Ministerul Justiţiei.
Articolul 10. Probaţiunea comunitară
(2) Categoriilor de persoane specificate la alin. (1) li se pot aplica programe probaţionale.
Articolul 11. Probaţiunea penitenciară
(1) În cadrul probaţiunii penitenciare, şi anume în perioada de pregătire către liberare, se elaborează şi se aplică persoanelor aflate în locurile de detenţie programe de educaţie civică, etică şi morală, de instruire profesională, de muncă educativă.
(2) Organul de probaţiune, în colaborare cu administraţia penitenciarului, poate contribui:
a) la stabilirea de contacte oficiale preliminare cu instituţii specializate în vederea creării unor posibilităţi de pregătire profesională, de reciclare şi de perfecţionare profesională în conformitate cu cerinţele pieţei forţei de muncă;
b) la stabilirea de contacte oficiale preliminare cu agenţiile pentru ocuparea forţei de muncă în vederea oferirii de informaţii veridice condamnaţilor despre locurile de muncă vacante şi despre alegerea unui loc de muncă corespunzător, în vederea facilitării înregistrării lor la oficiul forţei de muncă;
c) la stabilirea de contacte cu agenţii specializate pentru facilitarea închirierii de locuinţe, la cererea persoanelor care nu au rude sau alte legături sociale;
d) la stabilirea de contacte cu agenţii specializate pentru facilitarea plasării persoanelor de vîrstă înaintată şi a persoanelor cu dizabilităţi în instituţii de plasament, la cererea lor;
e) la elaborarea şi perfecţionarea unor programe de scurtă şi de lungă durată privind adaptarea socială a persoanelor care urmează a fi liberate din locurile de detenţie;
f) la includerea consilierilor de probaţiune în componenţa comisiilor instituţiilor penitenciare, care examinează cauzele cu privire la liberarea condiţionată de pedeapsă înainte de termen.
Articolul 12. Probaţiunea postpenitenciară
(2) Probaţiunea postpenitenciară se desfăşoară în condiţiile prezentei legi, ale Legii cu privire la adaptarea socială a persoanelor eliberate din locurile de detenţie şi ale altor acte normative în domeniu.
Articolul 13. Probaţiunea juvenilă
(1) Probaţiunea juvenilă se desfăşoară ţinîndu-se cont de obligativitatea respectării interesului superior al copilului şi de scopul protecţiei temporare a copilului aflat în dificultate, al resocializării şi al reintegrării lui în familia biologică sau adoptivă, în casă de copii de tip familial, precum şi în comunitate.
(2) Acţiunile de probaţiune juvenilă se axează pe:
a) asigurarea procesului de reabilitare psihopedagogică a personalităţii;
b) abordarea individuală a fiecărui caz, cu o atenţie sporită, ţinîndu-se cont de particularităţile personale şi de particularităţile vîrstei;
c) stabilirea şi menţinerea relaţiilor cu serviciile de protecţie a drepturilor copilului;
d) monitorizarea situaţiei pre- şi postintegrare a minorului în familie;
e) dezvoltarea capacităţii familiei şi a comunităţii de a asigura asistenţă minorului şi de a preveni riscul intrării lui în dificultate;
f) relaţiile cu mass-media în aplicarea măsurilor de probaţiune faţă de minor, în scopul abordării tuturor problemelor doar prin prisma respectării interesului superior al copilului.
(3) În desfăşurarea activităţilor de probaţiune, personalul organului de probaţiune poate participa:
a) la elaborarea şi la aprobarea programelor sectoriale, locale în domeniul protecţiei copilului şi a familiei, la crearea de servicii comunitare de protecţie socială;
b) la elaborarea şi la punerea în aplicare a sistemului de monitorizare şi de evaluare a serviciilor de protecţie a copilului şi a familiei;
c) la crearea, la nivel naţional şi la nivel local, a unui sistem informaţional care să includă date despre copil şi despre familia aflată în dificultate sau în situaţii de risc, precum şi despre instituţiile de protecţie a copilului şi a familiei;
d) la dezvoltarea şi la promovarea modelelor viabile de servicii comunitare de protecţie a copilului şi a familiei, de servicii de prevenire a intrării copiilor în dificultate şi în sistemul rezidenţial de îngrijire şi educaţie, de servicii de asistenţă socială pentru copiii şi familiile aflate în dificultate sau în situaţii de risc;
e) la elaborarea unui mecanism de implicare a sectorului privat în soluţionarea problemelor copilului şi ale familiei.
Articolul 14 - abrogat
Capitolul IIORGANIZAREA ACTIVITĂŢII DE PROBAŢIUNE
Articolul 15. Organizarea activităţii de probaţiune
(3) Regulamentul privind organizarea și funcționarea organelor de probaţiune se aprobă de Guvern.
Articolul 151. Inspectoratul Naţional de Probaţiune
(5) În fiecare birou de probaţiune se numeşte cîte un consilier de probaţiune specializat în probaţiunea juvenilă.
Articolul 16. Funcţiile principale ale organului
Organul de probaţiune are următoarele funcţii:
a) prezentarea de referate presentinţiale de evaluare psihosocială a personalităţii;
b) aplicarea programelor de corecţie a comportamentului social;
c) coordonarea executării unor anumite categorii de pedepse;
d) exercitarea controlului asupra persoanelor condamnate cu suspendarea condiţionată a executării pedepsei, a persoanelor liberate condiţionat de pedeapsă penală înainte de termen, a persoanelor condamnate cu amînarea executării pedepsei, a persoanelor liberate de răspundere penală;
e) exercitarea controlului asupra aplicării măsurilor de constrîngere cu caracter educativ;
f) acordarea de asistenţă şi de consiliere postpenitenciară;
g) coordonarea activităţii reprezentanţilor altor autorităţi publice centrale şi autorităţilor publice locale, organizaţiilor neguvernamentale a căror activitate are legătură directă sau tangenţială cu probaţiunea;
h) implementarea programelor de corecţie socială a subiecţilor probaţiunii;
i) colaborarea cu penitenciarele în partea pregătirii persoanelor pentru liberare din locurile de detenţie.
Articolul 17. Finanţarea activităţii de probaţiune
Activitatea de probaţiune se finanţează de la bugetul de stat şi din alte surse neinterzise de lege.
Articolul 18. Baza de date
(1) Informaţia despre subiecţii probaţiunii se introduce în baza de date.
(2) Volumul informaţiei incluse în baza de date, modul includerii şi utilizării ei se stabilesc de Guvern.
(3) Informaţia inclusă în baza de date este protejată în conformitate cu legislaţia.
Articolul 19. Consiliul consultativ al probaţiunii
(4) La nivel raional se instituie consiliul raional consultativ al probaţiunii. Regulamentul de organizare şi funcţionare a consiliului raional consultativ al probaţiunii se aprobă de către ministrul justiţiei.
Articolul 20. Colaborarea organelor de probaţiune
cu alte autorităţi şi organizaţii
(1) Organele de probaţiune, potrivit competenţei lor, colaborează cu autorităţi publice şi organizaţii neguvernamentale.
(2) Autorităţile administraţiei publice locale pot acorda ajutor organelor de probaţiune prin acordarea de spaţii pentru desfăşurarea activităţii de probaţiune, prin crearea de centre de reabilitare socială a persoanelor liberate din locurile de detenţie, prin finanţarea diverselor programe legate de probaţiune.
(3) Organizaţiile neguvernamentale, inclusiv cele externe, pot acorda ajutor organelor de probaţiune.
Capitolul IIISTATUTUL PERSONALULUI ORGANELOR DE PROBAŢIUNE
Articolul 21. Personalul organelor de probațiune
(2) Consilierul de probaţiune are şi alte drepturi prevăzute de lege.
Articolul 241. Formarea continuă a consilierului de probaţiune (1) Consilierul de probaţiune are obligaţia să-şi perfecţioneze continuu calităţile sale profesionale prin intermediul cursurilor de formare continuă organizate de Institutul Naţional al Justiţiei. (2) Organele de probaţiune şi Institutul Naţional al Justiţiei au obligaţia să prevadă în bugetele proprii mijloacele necesare pentru acoperirea cheltuielilor aferente programelor de formare continuă a consilierilor de probaţiune.
[Art.241 introdus prin LP85 din 28.04.16, MO256-267/12.08.16 art.545; în vigoare 12.11.16]
Articolul 25. Protecţia juridică a personalului organelor
(1) Personalul organelor de probaţiune se află sub protecţia statului.
(2) Cerinţele legitime ale personalului organelor de probaţiune sînt executorii pentru persoanele cu funcţie de răspundere şi pentru alte persoane. Neexecutarea cerinţelor legitime, legate de îndeplinirea obligaţiilor de serviciu, ale personalului organelor de probaţiune, precum şi împiedicarea, de către persoanele cu funcţie de răspundere şi de către alte persoane, a executării obligaţiilor personalului atrag răspundere conform legislaţiei.
(3) Viaţa, sănătatea, capacitatea de muncă şi bunurile personalului organelor de probațiune sînt supuse asigurării de stat obligatorii de la bugetul de stat, suma asigurată fiind egală cu suma drepturilor bănești pe 10 ani din ultima funcție.
(4) Sumele asigurate se plătesc:
a) în caz de deces al angajatului organului de probaţiune, survenit în legătură cu îndeplinirea obligaţiilor de serviciu, persoanelor care se aflau la întreţinerea acestuia, cu titlu de ajutor unic, egal cu suma drepturilor băneşti pe 10 ani ale celui decedat; în afară de aceasta, timp de 5 ani, li se plăteşte lunar suma drepturilor băneşti lunare ale celui decedat; la expirarea termenului indicat, se stabileşte pensie de urmaş conform Legii privind pensiile de asigurări sociale de stat;
b) în caz de dizabilitate a angajatului organului de probaţiune survenită în legătură cu îndeplinirea obligaţiilor de serviciu sau de dizabilitate survenită în cel mult 3 ani de la eliberare din serviciu ca urmare a unei boli contractate în perioada satisfacerii serviciului, dacă nu există temei de acordare a pensiei pentru vechime în muncă; sumele de asigurare sub formă de drepturi băneşti lunare se plătesc angajatului organului de probaţiune pînă la restabilirea capacităţii de muncă, dar nu mai mult de 5 ani; după expirarea acestui termen, se stabileşte pensie de dizabilitate;
c) în caz de leziuni corporale cauzate în timpul îndeplinirii obligațiilor de serviciu, care exclud posibilitatea angajatului din cadrul personalului organelor de probaţiune de a exercita în continuare atribuțiile de serviciu, indemnizaţia unică fiind în cuantum de:
3 salarii medii lunare – în caz de dizabilitate medie.
(5) Modul de constatare a decesului sau a survenirii dizabilităţii în legătură cu îndeplinirea obligaţiilor de serviciu se stabileşte prin regulament, aprobat de Ministerul Justiţiei de comun acord cu Ministerul Sănătăţii.
(6) Persoanele ale căror acţiuni au cauzat angajatului din cadrul personalului organelor de probaţiune decesul ori leziuni corporale sau au contribuit la acestea restituie sumele plătite conform alin. (4).
Capitolul IVDISPOZIŢII TRANZITORII ŞI FINALE
(1) Prevederile prezentei legi intră în vigoare la expirarea a 3 luni de la data publicării.
(2) Persoanele care, pînă la data intrării în vigoare a prezentei legi, au desfăşurat activităţi de probaţiune conform Codului de executare al Republicii Moldova îşi vor continua activitatea.
(3) Guvernul, în termen de 3 luni din data publicării prezentei legi:
a) va prezenta Parlamentului propuneri de aducere în concordanţă cu ea a actelor legislative;
b) va adopta actele normative necesare executării ei;
c) va asigura revizuirea şi anularea actelor normative ce contravin acestei legi.